REPUBLIKA HRVATSKA

OSNOVNA ŠKOLA AUGUST CESAREC

Vladimira Nazora 1

33404 Špišić Bukovica

KLASA: 602-01/21-04/08

URBROJ: 2189-19-02-21-2

Špišić Bukovica, 08.09.2021.

**ZAPISNIK**

**sa 1. konstituirajuće sjednice Školskoga odbora Osnovne škole August Cesarec, Špišić Bukovica, održane dana 08. 09.2021. godine, s početkom u 11.30 sati u prostoriji Škole**

Nazočni članovi Školskoga odbora:

Martina Bašić, predstavnica osnivača

Saša Cabunac, predstavnik radnika

Tihomir Majstorović, predstavnik osnivača

Hrvoje Miler, predstavnik osnivača

Irena Pleša, predstavnica Učiteljskog vijeća

Ema Zelembrz, predstavnica Učiteljskog vijeća

Ostali nazočni:

1. Ivana Simeunović, ravnateljica škole.
2. Nada Marinović-Kovačević, tajnica škole.

Sukladno članku 31. Statuta Osnovne škole August Cesarec, Špišić Bukovica, gospodin Tihomir Majstorović, najstariji član Školskog odbora predsjedava konstituirajućoj sjednici. Uz pozdrav nazočnima gospodin Majstorović otvara sjednicu, utvrđuje da je istoj nazočno šest imenovanih članova školskog odbora, te da odbor ima kvorum za donošenje pravovaljanih odluka i objavljuje

**Dnevni red:**

1. **Izvješće predsjedavatelja sjednice o imenovanim članovima Školskoga odbora**
2. **Verificiranje mandata imenovanih članova Školskoga odbora,**
3. **Izbor predsjednika/ice i zamjenika predsjednika/ice Školskoga odbora**
4. **Razno**

Predloženi dnevni red se jednoglasno usvaja.

**Ad1)** Pod ovom točkom dnevnog reda predsjedavatelj sjednice gosp. Tihomir Majstorović izvješćuje da su temeljem Rješenja o razrješenju i imenovanju članova Školskog odbora Osnovne škole August Cesarec Špišić Bukovica iz reda osnivača (KLASA:602-02/21-01/110,URBROJ:2189/1-07/4-21-5, od 30. lipnja 2021. godine), razriješeni dužnosti: Mario Majstorović, Hrvoje Miler, Miroslav Sabo, a istim Rješenjem u školski odbor su imenovani:

1. Martina Bašić
2. Hrvoje Miler
3. Tihomir Majstorović

-Skup radnika Osnovne škole August Cesarec Špišić Bukovica temeljem zapisnika o konačnim rezultatima izbora za predstavnika radnika u školski odbor od 04.09.2021. godine, KLASA: 602-02/21-08/24, URBROJ: 2189-19-21-9, donio je odluku kojom je u školski odbor izabran Saša Cabunac.

-1-

-Učiteljsko vijeće Osnovne škole August Cesarec Špišić Bukovica dana 27.08.2021. godine provelo je izbore za izbor predstavnika iz reda učitelja i stručnih suradnika u školski odbor, te su odlukom Učiteljskog vijeća od 27.08.2021. godine (KLASA:602-02/21-08/23, URBROJ:2189-19-01-21-3) iz reda učitelja i stručnih suradnika u Školski odbor izabrani:

-Irena Pleša iz Virovitice, Antuna Gustava Matoša 18, učiteljica matematike

-Ema Zelembrz iz Virovitice, Hrvatskih branitelja 4, stručna suradnica pedagoginja.

Temeljem navedenog gospodin Tihomir Majstorović objavljuje da su u Školski odbor Osnovne škole August Cesarec, Špišić Bukovica imenovani: Martina Bašić, Hrvoje Miler, Tihomir Majstorović, Irena Pleša, Ema Zelembrz i Saša Cabunac.

**Ad2)** Pod ovom točkom dnevnog reda predsjedavatelj sjednice gospodin Tihomir Majstorović izvršio je provjeru identiteta članova Školskog odbora čime je mandat imenovanih članova potvrđen, te traje četiri godine od dana ove konstituirajuće sjednice.

**Ad3)** Pod ovom točkom dnevnog reda pristupilo se postupku izbora predsjednika/ice Školskog odbora, te je gospodin Tihomir Majstorović, predsjedavatelj sjednice, zamolio nazočne da predlože kandidate za predsjednika/icu Školskog odbora.

Gospodin Hrvoje Miler za predsjednicu Školskog odbora predlaže gospođu Irenu Pleša. Kako više nije bilo kandidata za predsjednika/icu Školskog odbora, a gospođa Irena Pleša je prihvatila kandidaturu, pristupilo se javnom glasovanju sukladno čl.62. Statuta. Svi članovi Školskog odbora bili su za predloženog kandidata, gospođu Irenu Pleša. Slijedom rečenog Školski odbor je donio

ODLUKU

o imenovanju predsjednice Školskog odbora Osnovne škole August Cesarec, Špišić Bukovica

1. Gospođa Irena Pleša iz Virovitice, Antuna Gustava Matoša 18, imenuje se predsjednicom Školskog odbora Osnovne škole August Cesarec, Špišić Bukovica, na mandatno razdoblje od četiri godine počevši od dana 08.09.2021. godine.

Novoimenovana predsjednica Školskog odbora gospođa Irena Pleša zahvalila se na ukazanom povjerenju te je preuzela vođenje sjednice sukladno stavku čl. 34. Statuta škole.

Pod ovom točkom dnevnog reda pristupilo se postupku izbora zamjenika predsjednice Školskog odbora Osnovne škole August Cesarec, Špišić Bukovica.

Gospođa Irena Pleša predlaže gospođicu Emu Zelembrz, predstavnicu Učiteljskog vijeća, za zamjenicu predsjednice. S obzirom da nije bilo daljnjih prijedloga, a gospođica Ema Zelembrz je prihvatila kandidaturu, pristupilo se javnom glasovanju, dizanjem ruku. Za gospođicu Emu Zelembrz glasovali su svi članovi Školskog odbora. Slijedom rečenog Školski odbor je donio

ODLUKU

o imenovanju zamjenice predsjednice Školskog odbora Osnovne škole August Cesarec, Špišić Bukovica

1. Gospođica Ema Zelembrz iz Virovitice, Hrvatskih branitelja 4, predstavnica Učiteljskog vijeća, imenuje se zamjenicom predsjednice Školskog odbora Osnovne škole August Cesarec, Špišić Bukovica, na mandatno razdoblje od četiri godine, počevši od 08.09.2021. godine.

-2-

Sastavni dio ovoga zapisnika čine:

1. Rješenje o razrješenju i imenovanju članova Školskog odbora Osnovne škole August Cesarec Špišić Bukovica iz reda osnivača, KLASA:602-02/21-01/110, URBROJ:2189/1-07/4-21-5 od 30. lipnja 2021. godine
2. Zapisnik o konačnim rezultatima izbora za predstavnika radnika u Školski odbor (KLASA:602-02/21-08/24, 2189-19-21-9, od 04.09.2021. godine
3. Odluka o imenovanju članova školskog odbora Osnovne škole August Cesarec Špišić Bukovica iz reda učitelja i stručnih suradnika, KLASA:602-02/21-08/23, URBROJ: 2189-19-01-21-3, od 27.08.2021. godine

**Ad4)** Predsjednica Školskog odbora daje riječ ravnateljici škole.

Ravnateljica iznosi osnovne podatke o matičnoj i 5 područnih škola na početku nove školske godine.

Školu polazi 268 učenika u 22 razredna odjela.

U matičnoj školi je 8 razrednih odjela od 5-8 razreda ( dvije paralelke ) i 2 razredna odjela od 1-4 razreda u prvoj smjeni i dva razredna odjela od 1-4 razreda u drugoj smjeni. U PŠ Bušetina imamo smanjenje broja djece ali je unatoč tome ova PŠ druga najveća područna škola u Županiji, zatim slijedi PŠ Vukosavljevica (15 učenika u 2 komb. odjela); u PŠ Lozan raste broj učenika, trenutačno ih je 13 u 2 komb. odjela; u PŠ Rogovac imamo samo 1 učenika; PŠ Okrugljača 1 komb. odjel sa 7 učenika. Uvjeti rada u ovoj područnj školi su loši, neriješena je situacija sa učiteljicom koja stanuje u sklopu škole.

Školska dvorana je velika, s mogućnostima najma, što smo do sada i koristili, no problem je raspored termina jer svi traže kasnije termine a škola zbog manjka spremača teško organizira čišćenje prostora.

Načelnik Miler izjavljuje da je potpisan ugovor za radove u PŠ Vukosavljevica.

Ravnateljica ističe problem nepokošene oranice pune ambrozije u Bušetini ( načelnik će taj problem riješiti) i problem manjka spremačice u PŠ Rogovac. Škola je u više navrata slala zahtjev Ministarstvu za dobivanje suglasnosti zapošljavanja jedne spremačice ali je od strane Ministarstva iskazana uskrata suglasnosti.

Predsjednica Školskoga odbora zaključila je sjednicu u 12.00 sati.

Zapisničar: Predsjedavatelj sjednice Predsjednica Školskog odbora:

do izbora predsjednice:

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nada Marinović- Tihomir Majstorović, dipl.ing.prometa Irena Pleša, dipl.učiteljica

Kovačević, mag. polit.

-3-